El festival Cinc Segles de Música a l'Eliana inicia la seua XI temporada
31 de octubre de 2015 20:00

El festival Cinc Segles de Música, una de les propostes de major èxit en la programació Cultural de l'Eliana, inicia aquest dissabte 31 d'octubre la seua XI edició amb un concert de piano a càrrec de l'intèrpret rus Yuri Bogdanov. El programa, sota el títol de “Les imatges en la música per a piano”, inclou dos de les obres més emblemàtiques de Tchaikovsky (1840-1893) i Mussorgski (1839-1881), compositors de “Les estacions de l'any” i “Quadres per a una exposició”, respectivament. Bogadanov és un dels pianistes russos amb més projecció internacional del moment. Per a Vicente Roncero, director artístic del festival, “ningú millor per a interpretar a aquests genis de la música russa que un instrumentista de la mateixa nacionalitat que coneix profundament l'obra de tots dos compositors”. El concert serà a les 20 hores a l'Auditori Municipal de l'Eliana i les entrades es poden adquirir en les taquilles del recinte al preu de 6 euros, 4 euros per a xiquets i jubilats. L'esdeveniment marcarà el començament de l'edició 2015-2016 que comptarà amb un total de huit cites entre els mesos d'octubre i juny.